เมื่อ 2 วันที่ผ่านประมาณตี 4 เเล้วมีตะขาบอยู่ที่ข้าง พอหันไปเเล้วโดนมันกัดที่ปาก ตอนนี้มีอาการบวมที่หน้าและปาก มีอาการพุพองที่บริเวณเเผล เเต่ไม่มีอาการปวด ได้ทานยาพาราไปเเละสังเกตอาการ ต้องไปหามั้ยค่ะ หรือต้องรักษาอย่างไรบ้างค่ะ
สวัสดีค่ะ การถูกตัวตะขาบกัดนั้น อาจทำให้มีอาการปวด บวม แดง ในช่วงแรกที่บริเวณแผล ถ้าไม่ได้แพ้ต่อตะขาบอย่างรุนแรง อาการจะค่อยๆทุเลาลงไปได้ ถ้ามีอาการแพ้รุนแรง อาจมีอาการหอบเหนื่อย เจ็บแน่นอก หรือลมพิษขึ้นทั่วตัว ตามมาได้จากที่กล่าวมา เหมือนจะเป็นการระคายเคืองเฉพาะที่คือบวมตรงบริเวณที่โดนกัดและสัมผัสโดยตรงอยู่ ซึ่งถ้าเป็นไม่รุนแรง อาการเหล่านี้มักจะหายได้เอง เบื้องต้นให้รักษาความสะอาดที่ผิวหนังรอบๆให้ดี กินยาแก้ปวด หรือยาแก้แพ้กลุ่มต้านฮิสตามีนเองก่อนได้แต่ถ้าไม่แน่ใจ ร่วมกับบวมลุกลาม ไปบวมตรงอื่นที่ไม่ได้สัมผัสโดยตรง ปวดมาก ควรไปพบแพทย์เพื่อตรวจเพิ่มเติม ถ้าเป็นการแพ้รุนแรง จะมีการฉีดยาแก้แพ้ให้ หรือถ้าเป็นการบวมมากๆเฉพาะที่ อาจมีการให้ยาแก้แพ้เพื่อลดบวม หรือฉีดยาชาเฉพาะที่เพื่อระงับอาการปวดได้ค่ะ